Акан Нуртазин
Нуртазин Акан (21. 11. 1962-жылы туулган, Фрунзе) – балет артисти, КРдин эмгек сиңирген артисти (1992), КРдин эл артисти (2001), Москва академиялык хореографиялык окуу жайын бүтүргөн (1982). 1982-жылы А. Малдыбаев атындагы Кыргыз Улуттук академиялык опера жана балет театрына кабыл алынган. 2009-жылдан башкы хореограф. «Саманчынын жолу», «Ак куу көлү», «Макбет», «Куйручук», «Жизель» жана башка балеттердеги башкы партияларды аткарган. 1989-жылы «Бастилия» балетинде Маркиз де Лантенаканы мыкты аткарган үчүн «Нооруз-91» фестивалында, Ч. Айтматов атындагы Орус драма театрында коюлган «Баттерфлайдагы» Сонг-Лилингдин партиясын эң жакшы аткаргандыгы үчүн биринчи сыйлыкка ээ болгон. Сирия, Иордания, Япония, Германия, Кытай, Түркия жана башка чет өлкөлөрдө гастролдо болгон. Кыргызстан жаштар сыйлыктын лауреаты (1992).
Инсандар

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7